Jona (Karpukhin)

Jurij Aleksejevitsj Karpukhin (russisk: Ю́рий Алексе́евич Карпу́хин), metropolitt Jona (Ио́на), (født 13. juni 1941 i Moskva i Sovjetunionen, død 4. mai 2020 samme sted) var biskop i den russisk-ortodokse kirke og metropolitt av Astrakhan og Kamyzjak.

Liv og virke

Bakgrunn
Karpukhin kom fra en arbeiderklassefamilie. I 1959 fullførte han den vanlige videregående skolegang, og begynte så ved Moskvas teologiske seminar (1959-1963) og deretter ved Moskvas teologiske akademi.

Munk
I 1965 ble han novise og mottok tonsur som munk. Han fikk klosternavnet Jona etter den hellige metropolitt Jona, metropolitt av Moskva og Hele Russland, undergjøreren. Han ble ordinert til hierodiakon i 1966 og to år etter til hieromunk. I 1967 tok han doktorgrad i teologi med et arbeide om Johannes av Damaskus' teologi om foreningen av de to naturer i Jesu Kristi person, og ble professor og tilknyttet embedet for kirkelig arkeologi. Der fikk han etterhvert ledende stillinger.

I 1971 ble han elevert til abbed, og i 1981 til arkimandritt. I 1991 ble han rektor for Hellig-Kors-kirken i Altufevo og dekan for det omliggende dekanatet i den del av Moskva. Han ombygde og utvidet den gamle kirken der, men ble kritisert av arkitekter for måten det ble gjort på.

Erkeepark
Den 20. oktober 1992 ble han utnevnt av Den hellige Synode til biskop (epark) av  determined  Astrakhan og Enotajevka, og ble senere samme måned innført i embedet og ordinert i Astrakhan.

Den 25. februar 2002 ble han elevert til erkeepark (erkebiskop).

I 2013 ble det organisert en metropolitanprovins i denne del av Russland og da ble Jona metropolitt, og navnet på hans bispedømme endrer til Astrakhan og Kamyzjak. Den 15. juli 2016 trakk han seg tilbake av helsegrunner, og fikk bosette seg i Moskva.

Han døde 4. mai 2020 i Moskva av covid-19.

Referanser

Litteratur
 Московский духовные школы празднуют храмовый юбилей // Журнал Московской Патриархии. — 1970. — № 4. — С. 15.
 Ректор Софийской духовной академии в гостях у Московских духовных школ // Журнал Московской Патриархии. — 1972. — № 1. — С. 17-18.
 Четыре столетия Астраханского Православия. Обращение к православным пастырям, монашествующим, клиру, верующим Астраханской епархии // Журнал Московской Патриархии. — 2002. — № 4. — С. 37-51.

Personer fra Moskva
Russisk-ortodokse biskoper
Russiske ortodokse biskoper
Dødsfall relatert til covid-19 i Russland
Ortodokse eller orientalske biskoper ofre for covidpandemien